**HÁZIREND**

**DOROGI PIAC**

A Dorogi Piac (2510 Dorog, Mária út 25-29., 906. hrsz. bérlői, használói és vásárlói részére

A Dorogon található Dorogi Piac üzemeltetését a Kincstári Szervezet (2510 Dorog, Bécsi út 79-81.; Adószám: 15385750-2-11) [továbbiakban: üzemeltető] végzi.

Dorog Város Önkormányzat képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva, a vásárokról, a piacokról és a bevásárlóközpontokról szóló 55/2009. (III.13.) Korm. rendeletben foglaltak alapján, a katasztrófavédelméről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésére figyelemmel a következőket rendeli el.

**I. Általános rendelkezések**

1. A rendelet hatálya kiterjed 2510 Dorog, Mária út 25-29., 906. helyrajzi számú 247 m2 alapterületű ingatlanon található piacra (a továbbiakban: piac), annak területére, továbbá a piac fenntartójára, üzemeltetőjére.

2. A rendelet hatálya kiterjed minden olyan természetes személyre, egyéni vállalkozóra, mezőgazdasági őstermelőre, egyéni cégre, jogi személyre és jogi személyiség nélküli szervezetre (a továbbiakban együtt: piaci árusító), aki/amely a piacon bármilyen értékesítő vagy szolgáltató tevékenységet folytat továbbá a piacon vásárló, illetve a piac területén tartózkodó minden személyre.

3. A Dorogi Piac nyitva tartási rendjét az 1. számú melléklet tartalmazza

4. A nyitvatartáson, illetőleg technikai időn túl bérlő, vagy harmadik fél (például szolgáltató karbantartó cégek) csak az üzemeltető engedélyével tartózkodhat.

5. A rendelet hatálya alá tartozó piaci területeken folytatott kereskedelmi és szolgáltatási tevékenységeknek meg kell felelniük a jogszabályban előírt kereskedelmi, építésügyi, közegészségügyi, élelmiszerlánc-biztonsági, élelmiszerhigiéniai, állategészségügyi, növény-egészségügyi, környezetvédelmi, munkavédelmi és tűzvédelmi követelményeknek.

6. A Házirend célja, hogy meghatározza a Dorogi Piacon tartózkodó személyek – bérlők, azok alkalmazottainak, vásárlók, egyéb használók – egymás közti magatartását és azokat az alapvető szabályokat, melyek a kulturált kereskedelmi és szolgáltató tevékenység, a közönség lehető legmagasabb színvonalon történő kiszolgálása érdekében elengedhetetlen. Előírja továbbá az Dorogi Piac rendeltetésszerű használatára, állagának megőrzésére, biztonságos üzemeltetésére szolgáló más szabályokban nem rögzített követelményeket.

**II. Üzemeltető üzemeltetési feladatai**

1. A piac fenntartója Dorog Város Önkormányzata (2510 Dorog, Bécsi út 79-81.; Adószám: 15729741-2-11 (a továbbiakban: Fenntartó)

2. A piac üzemeltetési feladatait a Dorog Város Önkormányzata fenntartásában működő költségvetési szerv végzi, mely szerv ennek keretében a fenntartó megbízásából és nevében vezeti a piacot, ellátja azok hasznosításával, fenntartásával, üzemeltetésével, működtetésével kapcsolatos feladatokat:

a) árusító helyek kijelölése

b) az árusítás zavartalanságának biztosítása

c) a piaci rend fenntartása;

d) a piac területének tisztántartása, a piaci napokon keletkezett kommunális hulladék gyűjtése, téli időszakban a hóeltakarítási, síkosságmentesítési feladatok ellátása, nyilvános illemhely fenntartása és üzemeltetése;

e) a használati és bérleti díjak beszerzése, befizetések ellenőrzése, és elszámolása;

f) a piac területén lévő épületek, építmények takarítása, karbantartási, üzemeltetési feladatainak ellátása;

g) a piacon található üzlethelyiségek hasznosítása pályáztatás útján a Fenntartó feladata.

3. Az üzemeltető köteles elősegíteni az ellenőrzésre jogosult hatóságok tevékenységét

**III. A vásárok és piacok általános rendje és üzemelési szabályai**

1. A Piac területén TILOS:

a) az Üzemeltető által üzemeltetett piac, vásár területeken, amennyiben az adott piac illetve vásár ilyen területtel rendelkezik, dohányozni csak az Üzemeltető által kijelölt területen lehetséges szabályosan kijelölt területen, a 2011.évi XLI szerint. Törvény a nemdohányzók védelméről és a dohánytermékek fogyasztásának egyes szabályairól szóló 1999. évi XLII. Törvény módosításáról szóló törvény előírásainak betartása mellett). Ezen területeket jól láthatóan „Dohányzásra kijelölt hely" megjelöléssel köteles az Üzemeltető ellátni.

b) olyan tevékenység, amely a bérleti szerződésben foglalt tevékenységen kívül esik, jogszabályba ütközik, illetve közerkölcsöt sért,

c) minden, másokat zavaró erős zajjal, szaggal vagy egyéb környezeti ártalommal járó tevékenység,

d) robbanóanyagok, pirotechnikai eszközök, fegyverek, gyógyszerek, élőállat árusítása illetve azok bevitele,

e) motorkerékpárt, kerékpárt, rollert és egyéb nagyméretű tárgyat bevinni, gördeszkával illetve görkorcsolyával közlekedni,

f) az üzemeltető engedélye nélkül - alkalmi - kereskedelmi tevékenység, reklám, propaganda, (reklámtáblák, megállító táblák és falragaszok, szórólapok) elhelyezése,

g) a szerencsejáték és minden olyan tevékenység, amely az emberek megtévesztésére, félrevezetésére irányul

h)a Piac közös területén kizárólag az üzemeltető engedélye alapján helyezhetők el: - gyermekjátékok, játék automaták, vásárlókat kiszolgáló egyéb gépek, díszvilágítás, közhasználatú elektronikus készülékek stb. - egyéb díszítő elemek (dekoráció, növényzet stb.)

2. A piac területén gépjármű csak a parkolóba és a kijelölt utakon a megengedett sebességgel közlekedhet, valamint csak az e célra fenntartott helyre és meghatározott rendben állhat be áruszállítás céljából.

3. A Piachoz tartozó közlekedési utakon maximum 5 km/óra sebességgel közlekedhetnek.

4. A forgalom egyéb szabályozása híján, a Piac kijelölt területein a KRESZ előírásai az irányadók.

5. A helyhasználó köteles a tevékenysége folytán keletkezett szemetet, állati vagy növényi hulladékot a helyhasználat ideje alatt folyamatosan összetakarítani és a szelektíven elkülönítve kijelölt tárolóba tenni, a helyhasználat végén azt tiszta állapotban átadni. A keletkezett szemét elszállítása után a piac üzemeltetője díjat nem számít fel.

6. Az elárusítóhelyeken borulás ellen nem biztosított, vagy egyéb módon balesetveszélyes felépítményt, árú vagy göngyöleghalmazt létesíteni tilos. Az ebből eredő esetleges károkért a felelősség a felépítmény készítőjét az áru, illetve göngyöleg elhelyezőjét terheli.

7. A vásárok és piacok területén cégfeliratokat, reklámokat illetőleg bármilyen táblát, plakátot csak az Üzemeltető előzetes engedélyével lehet elhelyezni. Ennek megsértése esetén az Üzemeltető a bérleti szerződéssel rendelkező bérlők szerződését a piaci Házirend megsértése miatt azonnali hatállyal felmondhatja, a határozatlan idejű bérleti szerződéssel nem rendelkező bérlőktől pedig az árusítás jogát megvonhatja.

8. A Házirenddel összhangban, a vásárok és piacok rendjét, és üzemelési szabályait az Üzemeltető külön rendeletekben részletezheti, amelyet a Házirendben előírt módon köteles közzé tenni. Ezek a rendeletek a mindenkori Házirend szerves részét képezik.

9. Az Üzemeltető által üzemeltetett piac és vásártereken az oda látogatók (helyhasználó és közönség együttesen) minden esetben kötelesek az adott területre irányadó Házirend és a vonatkozó jogszabályi rendelkezéseket betartani, ezen túlmenően is kötelesek mindenkor olyan magatartást tanúsítani, amely a társadalmi együttélés szabályainak megfelel és annak megfelelően elfogadott. Ezen magatartási szabályok megszegése esetén az Üzemeltető bármely résztvevővel Házirendben rögzített szankciókat alkalmazhatja.

10. A Vásár területén tilos politikai rendezvény tartása, illetve bármilyen aláírás gyűjtés csak a piac fenntartójának személyre szóló előzetes engedélyével végezhető.

11. Tilos a vásár területén tartózkodók részéről minden olyan tevékenység végzése amely az elárusítókat és a vásárlókat tevékenységük végzésében zavarja, illetve ezen tevékenységüket megnehezíti vagy lehetetlenné teszi.

12. A vásár és piac területén kép illetőleg hangfelvétel készítése kizárólag az Üzemeltető törvényes képviselője előzetes írásbeli engedélyével készíthető.

Ennek megszegése esetén az Üzemeltető jogosult a cselekmény elkövetőjét a piac területéről kivezettetni.

13. A vásár és piac területén a bérlők kötelesek tűrni, hogy az Üzemeltető időszakonként a bérlemény rendeltetésszerű használatáról meggyőződjön. E körben rendeltetésszerű jogos ellenőrzésnek minősül, ha bérbeadó a bérleti szerződések tárgyát képező bérleményeket bérbe adott asztalokat, dobozokat illetőleg területeket rendszeresen ellenőrzi. Bérlők ezen rendeltetésszerű ellenőrzéseket tűrni kötelesek.

**IV. Az üzemeltető kötelezettségei és az általa nyújtott külön szolgáltatások, rendelkezések**

1. Az üzemeltető részére az üzemeltetési szerződésben átadott vásár és piacterületek és infrastruktúra működtetéséről, tisztántartásáról, őrzéséről és karbantartásáról.

2. A piac területén lévő utak és közös használatú helyiségek folyamatos tisztántartásáról az üzemeltető gondoskodik.

3. Az üzemeltető a piacon évente két alkalommal (tavasszal és ősszel) nagytakarítást, illetve rovar- és rágcsálóirtást tart.

4. A piaci árusítók az üzemeltető által végzett takarításokat - az üzemeltető által meghatározott módon – kötelesek elősegíteni.

5. Az árusítóhelyek és az üzlethelyiségek folyamatos tisztántartása a helyfoglalók, illetve bérlők feladata. Ennek során be kell tartani az üzemeltető által meghatározott előírásokat.

6. Üzemeltető köteles biztosítani a Házirend hatálya alá tartozó vásárok és piacok tűzrendészeti, és munkavédelmi feltételeit. A tűzrendészeti, és munkavédelmi szabályzatok legfontosabb előírásait jól látható helyen ki kell függeszteni, az abban előírt figyelmeztető, tájékoztató és tiltó táblákat jól látható módon el kell helyezni, és az előírásoknak érvényt kell szerezni.

7. Üzemeltető köteles a saját alkalmazottait tűzrendészeti és munkavédelmi kiképzésben részesíteni.

8. A vásár, illetve a piac területén lévő építményekben, épületekben, a területen tartózkodó járművekben, a mindezekben elhelyezett árukban, illetve egyéb tárgyakban bekövetkezett károkért, hiányokért Üzemeltető nem vállal felelősséget.

9. Az Üzemeltető r*endelkezhet:*

A helyhasználati díjak és egyéb, a Rendeletben meghatározott díjak beszedéséről.

a) A vásárok és piacok területeinek közlekedési rendjéről.

b.) A vásárok és piacok rendjének folyamatos ellenőrzéséről és fenntartásáról, ideértve a helyhasználók, asztali árusok és bérlők jogszerű terület használatának folyamatos ellenőrzését is.

c.) Az ellenőrzésre jogosult hatóságok és a jegyző által előirt kötelezettségek végrehajtásáról és betartásáról.

**V. Kereskedelmi tevékenységet gyakorlóra vonatkozó szabályok**

A helyhasználat és árusításformái, feltételei, engedélyezése, időtartama, díjtételei és megszűnése

1.Az üzemeltetőt jogszabályok (A vásárokról, piacokról, és a bevásárlóközpontokról szóló 55/2009. (III. 13.) Korm. rendelet) nyilvántartás vezetésére kötelezik. Az információs önrendelkezési jogról és az információszabadságról szóló 2011. évi CXII. törvény értelmében személyes adat kizárólag meghatározott célból, jog gyakorlása és kötelezettség teljesítése érdekében kezelhető. Ezért a piac területére kizárólag olyan őstermelő, illetve kistermelő és kereskedő léphet be, és végezhet értékesítő tevékenységet, aki a belépéskor beleegyezését, hozzájárulását adja személyes adatainak a vonatkozó jogszabályi előírásoknak megfelelő nyilvántartására és kezelésére. Ilyen beleegyezésnek minősül a szerződés megkötése, helypénz megfizetése.

2. A Dorogi Piacon csak az üzemeltető által kijelölt területen az általa kiadott eseti vagy tartós bérleti szerződéssel lehet árusítani.

3. A helyhasználati díjszabás alapja elsődlegesen az elfoglalt terület és a helyhasználat időtartama.

4. A terület alapegysége a négyzetméter. Díjfizetés szempontjából minden megkezdett négyzetméter egésznek számít. A díjfizetési tételeket a mindenkor hatályos önkormányzati Piac rendelet tartalmazza. 5. A Rendeletben meghatározott díjak jelen Házirendben rögzített határidőben történő megfizetése akkor minősül szerződésszerűnek, ha a díj legkésőbb a határnapon az intézmény pénztárába beérkezik, illetve számláján megjelenik.

Az asztali árusok az alábbi díjfizetési módok közül választhatnak:

a.) A határozott idejű bérleti szerződéssel rendelkező bérlők a fizetendő díjakat készpénzben a pénztárba történő befizetéssel, illetőleg átutalással is teljesíthetik. Átutalás esetén azonban a fizetendő díjnak a határnapig a társaság számlájára be kell érkeznie.

b.) A napijegyet vásárló bérlők esetében a díjfizetés kizárólag díjbeszedőkön keresztül történhet melyet követően a bérlő napi jegyet kap a befizetés igazolására.

Átutalásos fizetés esetén a napi helybérlők az átutalásos fizetés igazolását mutatják be.

(Átutalás esetén a közleményben kötelező feltüntetni az árusítás pontos dátumát)

6. Az idő alapegysége az egy nap, amely alatt a vásár vagy piac napi hivatalos nyitva tartásának időtartama értendő.

7.A vásárok és piacok nyitva tartásának idejét az Üzemeltető határozza meg a várható forgalom, a felmerülő igények, az idényjelleg és a gazdaságossági szempontok alapján Az aktuális nyitvatartási időt a Piaci Házirend 1. számú melléklete tartalmazza.

8.Üzemeltető írásbeli engedélyével a hivatalos nyitvatartási időn túl is lehetséges az árufeltöltés, árurakodás vagy árutárolás céljából való helyfoglalás.

9.A vásárokon csak olyan természetes jogi személyek árusíthatnak, akik részére az 55/2009.(III. 13.) Korm. r. 3. §. (2) bekezdése az árusítást engedélyezi.

10.Az üzemeltető az árusok, szolgáltatók részére az alábbiak szerint biztosít helyhasználatot:

a.) Az üzemeltető tulajdonát képező elárusító asztalokra, területekre az árusok a meghatározott díjkifizetésével elő-használati jogot szerezhetnek. Az elő-használati jog alapján az üzemeltető az asztalt az árus részére fenntartja a piac, vagy vásár nyitását megelőzően 1 óráig. Az elő-használati jogosultság a szerződéssel rendelkező árusokra vonatkozik.

b.) Az árusok, - az üzemeltetővel való előzetes egyeztetés alapján zárható asztalt igényelhet a piac területén. A helyhasználati díjfizetés határideje megegyezik az a.) pontban foglaltakkal.

c.) A vásáron, piacon kereskedelmi tevékenységet folytató kereskedő köteles az értékesítés helyén a vásárlók számára jól láthatóan és olvashatóan feltüntetni a nevét, címét, illetve székhelyét, telefonszámát, elektronikus levelezési címét amennyiben azzal rendelkezik.

Ennek elmulasztása esetén az Üzemeltető megbízásából eljáró személy a helyszínen felszólítja a kereskedőt az adatok feltüntetésére. Amennyiben a kereskedő nem tünteti fel a fent leírt adatokat, akkor az Üzemeltető a kereskedőtől megvonhatja az árusítás jogát.

11. A területbérlet a havi helyhasználati jogosultság és a napi jegy másra nem ruházható át.

12. A helyhasználati jogosultság az üzemeltető által megvonható azon személyektől, akik a jelen Házirend szabályait megsértik, illetve a magatartásukkal a közrendet sértik.

13. Az üzemeltető, az 55/2009. Kormányrendelet alapján nyilvántartást vezet az árusokról.

14. A vásárok és piacok egyes területeinek helyhasználati díjszabása lehet eltérő és változó a terület helyhasználata iránti kereslettől és Üzemeltető területrendezési, forgalomszabályozási szándékaitól, vagy gazdálkodási szempontjaitól függően.

15. Napi helyhasználat esetén ugyanaz a terület többször is értékesíthető, ha azt Helyhasználó nyilvánvalóan elhagyta, illetve az előre meghatározott, garantált lefoglalási időpontig helyhasználati jogával nem élt.

16. A helyhasználat rendes megszűnése a helyhasználathoz társított idő lejártával vagy a terület egyértelmű elhagyásával valósul meg.

17. A helyhasználat rendkívüli megszűnése az Üzemeltető által egyoldalúan kezdeményezett helybérleti viszony felbontásával illetve a területről való indokolt kitiltással valósul meg.

18. Üzemeltető a Házirend előírásainak megszegése esetén a megkötött bérleti szerződést a szerződésben szabályozott módon felmondhatja, illetve a helyhasználatra kiadott hozzájárulást visszavonhatja.

19. A Házirend hatálya alá tartozó vásárokon és piacokon a helyhasználat formáit, feltételeit, időtartamát és díjtételeit, a forgalomba hozható termékek és adható szolgáltatások körét illetve a helyfoglalás és a telepítés rendjét az Üzemeltető határozza meg a vonatkozó jogszabályi rendelkezések és hatósági előírások, valamint a városrendezési és piac Üzemeltetői szempontok alapján.

20. Az üzletek bérlői, kereskedők, őstermelők kötelesek nevüket, azonosítójukat, (Pl. őstermelői igazolványszám) az asztalokon jól látható helyen elhelyezni.

21. A piacon elhelyezett áru megőrzése, kezelése és tárolása a bérlő feladata. Üzemeltető nem vállal felelősséget áruban, göngyölegben, a parkoló gépkocsikban, vagy egyéb közlekedési eszközökben keletkező sérülésekért, esetleges ismeretlen eltulajdonításokért, illetve őrizetlenül hagyott elveszett tárgyakért.

22. Romlott, romlásnak indult és egyéb okból bűzt terjesztő árut, anyagot a Piac területére behozni és tárolni tilos.

23. A Piac területén árusítani csak hatóságilag hitelesített mérleg igénybevételével szabad.

24. A közös használatra szolgáló területei csak rendeltetésüknek megfelelő célra használhatók. E területeken áru, eszköz, elárusító berendezés, göngyöleg, hulladék, bármely tárgy még ideiglenes jelleggel sem helyezhető el, különös tekintettel a menekülési útvonalakra.

25. Az üzemeltető jogosult elrendelni az árusítóhelyeken a kártevő irtást, és a bérlőt felszólítani az árusítóhely takarítására.

26. Bérlők és alkalmazottai mindenkor kötelesek betartani az általánosan elfogadott viselkedési és öltözködési normákat.

27. Valamennyi bérlő köteles biztonsági okokból értesítési címét, telefonszámát az üzemeltetőnek írásban átadni, azt mindenkor naprakész állapotban tartani.

**VI. A piacon lévő üzlethelyiségek bérletére és bérbeadására vonatkozó különös szabályok**

1. A piac területén lévő üzlethelyiségeket – Dorog Város Önkormányzat képviselő-testületének 3/2013. (II.22.) önkormányzati rendelet előírásai alapján- az üzemeltető bérbeadás útján, bérleti szerződés megkötésével hasznosíthatja.

2. A helyiséget kizárólag kereskedelmi, szolgáltató vagy vendéglátó-ipari célra lehet bérbe adni.

3. Az újonnan kialakított, valamint a megüresedő üzlethelyiségek hasznosítása pályáztatás útján történik. A pályázók közül az üzlethelyisége bérleti jogát az szerzi meg, aki a pályázati feltételeknek megfelel és a legmagasabb bérleti díj megfizetésére tesz ajánlatot. A pályázat feltételeit – a fenntartó jóváhagyásával- az üzemeltető állapítja meg. A pályázat lebonyolítása és a nyertes pályázó kiválasztása az üzemeltető feladata.

4. Pályázati feltételek, különösen:

a) bérbeadás időtartama,

b) a bérleti díj legalacsonyabb összege,

c) az üzletben folytatható tevékenység megjelölése,

d) a más üzleti célra történő felhasználás tilalmának kimondása,

e) a pályázni jogosultak köre,

f) a szerződést biztosító mellékkötelezettséggé átalakuló pályázati biztosíték összege,

g) az elvégzendő építési munkák és azok költségére vonatkozó rendelkezés.

5. A pályázatot a Fenntartó írja ki, lehetőleg a megüresedést megelőző 30 nappal, de legkésőbb a megüresedést követő 30 napon belül.

**VII. Szankciók (pótdíj, késedelmi kamat, kitiltás)**

1. A Házirend rendelkezései, illetve az adott piac, vásár, rendezvény mindenkori rendjének illetve a helyiségbérleti jogviszony rendelkezéseinek megszegőivel szemben Üzemeltető a következő szankciókat foganatosíthatja:

a.) Meghatározott mértékű pótdíj megfizetésére kötelezheti.

b.) A fizetési és bérletkedvezményeket megvonhatja.

c.) A fennálló helybérleti szerződést egyoldalúan felmondhatja.

d.) A helyhasználati, bérleti díj késedelmes fizetés esetén késedelmi kamatot érvényesíthet.

e.) Határozott vagy határozatlan időtartamra megtagadhatja a területhasználati jogviszony létesítését illetve határozott vagy határozatlan időre a vásár területéről kitilthatja.

f.) A mindenkor hatályos jogszabályi rendelkezések szerint szabálysértési vagy büntető eljárást kezdeményezhet.

2. A foganatosítható szankciók formáit és mértékét az Üzemeltető határozza meg. A meghatározott szankciókat határozatlan időre létrejött bérleti szerződés esetén a szerződés tartalmazza, illetve az ott nem szabályozott esetekre jelen Házirend szabályai alkalmazandók. Egyéb esetben a szankciók formáiról és mértékéről az Üzemeltető hirdetményben tájékoztatja a vásár és piac közönségét. A szankciókról szóló hirdetmény a mindenkori Házirend szerves részét képezi.

3. A Házirendben foglaltak megsértésének tényét az alkalmazandó szankciók fajtáját és mértékét az Üzemeletető által meghatározott kereteken belül az Üzemeltető meghatalmazással rendelkező képviselői állapítják meg, a vonatkozó rendészeti és egyéb jogszabályi rendelkezések betartása mellett.

4. A Piaci Házirend által tiltott tevékenység folytatóját vagy a piaci Házirend megsértőjét a piacfelügyelő vagy biztonsági személyzet a piac ügyvezetőjének felhatalmazása alapján felszólítja cselekményük abbahagyására, amennyiben felszólítás ellenére tevékenységüket nem hagyják abba, úgy jogosult a piacfelügyelő vagy biztonsági személyzet a cselekmény elkövetőjét a piac területéről kitiltani.

**VIII. Az árufeltöltésre, rakodásra, közlekedésre vonatkozó szabályok**

1. A Dorogi Piac teher - és személygépkocsival történő megközelítése árufeltöltés céljából: - a Szent József és az Ötház utca felől a piac mögötti részén található táblával ellátott rakodó területről, - a Dorogi Piac mögötti részén található – a közút részét képező – területről történik.

2. A Dorogi Piac mögötti parkoló részén található terület áru feltöltés céljából történő igénybe vétele a KRESZ szabályok figyelembe vételével lehetséges. A Dorogi Piac területén a közlekedésre a közúti közlekedés szabályairól szóló 1/1975. (II. 05.) KPM-BM együttes rendelet (KRESZ) szabályai az irányadóak. A piac területén járművel legfeljebb 5 km/óra sebességgel szabad haladni.

3. A Dorogi Piac teljes területén csak olyan szállító és rakodó eszköz használható, ami az létesítmény padlóburkolatát nem rongálja vagy karosítja. Tilos a tároló rekeszek járólapon való csúsztatása. Használaton kívüli szállítóeszközt közlekedési vagy menekülési útvonalon hagyni tilos.

**IX. Egyes kereskedési fajtákra vonatkozó különös szabályok**

1. Bolti kereskedelmi tevékenységet folytatókra vonatkozó különös szabályok.

2. Az üzletek bérlői a szerződésben meghatározott kereskedelmi tevékenységet csak a bérlemény területén folytathatnak. Az üzlet működési körének megváltoztatása csak a Fenntartó engedélyével lehetséges.

3. Az üzlet kirakatában figyelem felhívó tábla elhelyezése az ár feltüntetése nem esik korlátozás alá. Közlekedési útvonalon megállító tábla, hirdetmény elhelyezése tilos.

4. Az üzletek bérlői kötelesek gondoskodni a bérlemény folyamatos tisztántartásáról. a bérleményből a Dorogi Piac területére kiható szennyeződést kötelesek feltakarítani. A bérleményben bekövetkezett működési zavarokat (dugulás, elektromos rendszer meghibásodása, stb.) kötelesek haladéktalanul bejelenteni az üzemeltető felé.

5. A bérlők folyamatosan kötelesek gondoskodni a nem használt göngyöleg és tárolóeszköz elszállításáról.

6. A bérlők bérleményeik - tűzoltósági megközelítésre alkalmas- bejáratai kulcsának másolatát lezárt, hitelesített kulcsdobozban (borítékban) kötelesek a biztonsági helyiségben e célra rendszeresített kulcsszekrényben elhelyezni tűz és elemi, vagy egyéb kár megelőzése érdekében. Kivételt képezhet, ha a tűzoltósági - késedelem nélküli akadálymentes- bejutás, hozzáférés más igazolt módon biztosított az adott területre.

**X. Gombaárusítás**

1. A Dorogi Piacon a gyűjtött, szedett gombát árusítani tilos!

2. Szárított gomba piacon csak az előállító által lezárt, előírásoknak megfelelően jelölt csomagolásában árusítható.

**XI. A Dorogi Piac zavartalan üzemeltetésével kapcsolatos szabályok**

1. A Dorogi Piac rendjét, a forgalomba hozott termékeket, valamint a jogszabályokban foglaltak megtartását a jegyző, a piacfelügyelő, közterület felügyelő az ellenőrzésre jogosult más hatóságok, valamint tagjaik tekintetében a területi gazdasági kamarák végzik. Az üzemeltető köteles folyamatosan ellenőrizni és felügyelni a piac rendjét, melyet a piacfelügyelők útján lát el.

2. A piacfelügyelő, mint az üzemeltető alkalmazottja feladatkörében a hivatal képviselőjeként jár el. Munkaköre ellátása során köteles és jogosult a piac rendjére (Rendelet, Házirend) vonatkozó szabályok betartását ellenőrizni és annak megszegőivel szemben eljárni. Tevékenysége az ellenőrzésre jogosult hatóságok jogkörét nem érintheti.

3. A piacfelügyelő ellenőrzi a piacra bevitt és ott forgalmazott áruk minőségét, osztályba sorolását, árát, származási helyét, valamint valamennyi, a kereskedés rendjét szabályozó jogszabályi előírás betartását.

4. Az Üzemeltető megbízása alapján a piacfelügyelő általános biztonsági felügyeletet lát el. Észrevételezési jogosultsága kiterjed többek között; a közönség által és a bérlők által használt közös területekre, az árubeszállító területekre, a menekülő útvonalak, illetve a rakodóterületek biztosítására, a parkolókra, a Dorogi Piac rendjére.

5. Szabálytalanság esetén közvetlenül a szabályszegő, illetőleg beszállító esetén az érintett bérlő, közvetlen bérlői szabálytalanság esetén az adott bérlő figyelmeztetésére kerül sor. Eredménytelenség esetén az üzemeltető megteszi a szükséges intézkedést.

6. A talált tárgyakat az üzemeltetőnek kell dokumentáltan leadni.

7. A vásárlók és bérlők felvilágosítást, információt kérhetnek a piacfelügyelőtől.

8. A Dorogi Piac zavartalan működése érdekében szükséges rendfenntartó biztonsági intézkedések megtételére az üzemeltető jogosult. Ezt az intézkedési jogosultságot meghaladó esetekben mindenkor értesítendő a rendőrség, illetőleg más hatósági szervezet, akinek utasításai szerint kell minden érintettnek együttműködni.

9.Az üzemeltető a bűncselekmények, szabálysértések megelőzése, valamint a piaci rend fenntartása érdekében rögzítésre alkalmas kamerafigyelő-rendszert működtet. A kamerákat jól látható helyekre kell felszerelni, és a rögzített felvételek 7. nap elteltével törlésre kerülnek. A megfigyelt területen jól látható helyen, az alábbi szöveggel ellátott, figyelmeztető táblák kerülnek elhelyezésre: „Figyelem! Kamerafigyelőrendszerrel ellátott terület” felirattal. A videó felvételeket az üzemeltető az általános piaci rend fenntartása érdekében saját maga használhatja, illetve bíróság vagy hatóság megkeresésére adja ki.

10. Az üzemeltető gondoskodik a piac rendjének betartásáról, útjainak közös használatú helyiségeinek tisztántartásáról, a közös használatú terek világításáról, az ivóvíz biztosításáról, a WC-ről, a mosdóról, a kijelölt közös tároló helyeken felgyülemlett szemét elszállításáról és a szükséges fertőtlenítésről, valamint a hatósági vizsgálatok elvégzéséhez szükséges helyiség biztosításáról.

11. Az épület szerkezeteiben, technikai berendezéseiben észlelt bármely hibát haladéktalanul jelezni kell az üzemeltetőnek.

12. Közös területeken a vásárlót, vagy más személyt ért baleset esetén a speciális üzemeltetési szabályzat szerint kell eljárni. Bérlői területen vásárlót, vagy más személyt ért baleset esetén a bérlő saját vonatkozó szabályzata szerint kell eljárni.

13. A Dorogi Piac területén rendkívüli események alkalmával azonnal értesítendők:

Ált. segélyhívó: 112 bármely esetben

Az üzemeléssel kapcsolatos üzemzavarok, egyéb jelzéseket, problémák az alábbi telefonszámokon jelenthetők be: Kincstári Szervezet (Iroda: 2510 Dorog, Bécsi út 79-81.) Telefon: +3633431179

Hatályba lépés

Jelen Házirend 2023. december 1. napján lép hatályba. E Házirendet az üzemeltető saját hatáskörében módosíthatja, illetve kiegészítheti.

Dorog, 2023. október 26.

Üzemeltető képviseletében:

Hanszkó Éva

intézményvezető

Mellékletek

1. sz. melléklet: Nyitvatartás

2. sz. melléklet: Tűzriadó terv

• Tűzveszélyes tevékenység szabályozása

• Engedély tűzveszéllyel járó munka végzéséhez (minta)

3. sz. melléklet: Vásárlói baleseti jegyzőkönyv (minta)

4. sz. melléklet: Dorogi Piac alaprajz

1. sz. melléklet

Nyitvatartás:

Szerda 8:00-18:00

Péntek 8:00-18:00

1. sz. melléklet

TŰZRIADÓ TERV

Tűz esetén valamennyi dolgozó köteles közreműködni a személyek, anyagok mentésében, illetve a tűzoltásban. A tűzoltás vezetőjének utasításait mindenki köteles végrehajtani. (A tűzoltás vezetője általában a kiérkező Hivatásos Önkormányzati Tűzoltóság vonuló egységének a parancsnoka.) Tűz esetén azokat a helyiségeket, területeket, amelyekben robbanás bekövetkezése várható azonnal el kell hagyni. Ezen a területen beavatkozni, munkát végezni csak az oltást irányító parancsnok rendelkezése szerint szabad. A piac valamennyi telefonkészülékénél ki kell függeszteni a tűzoltóság telefonszámát, vezetékes és mobiltelefonon: 112.

Ezen a számon csak a tűzesetet szabad jelezni.

Aki tüzet észlel, köteles azt azonnal jelezni.

A tűzjelzést az alábbiak szerint kell végrehajtani:

• A tűzeset pontos helye,

• Mi ég, mi van veszélyben, emberélet van e veszélyben,

• A tűzeset színhelyének megközelítési útvonala,

• A tűzjelzést adó neve, valamint annak a telefonnak a száma, amelyen a tüzet jelentik. A tűzeset jelentése A Felügyelethez tartozó központ kulcsait külön borítékban a Simor János utca 26-32 sz. alatt éjjel-nappal szolgálatot ellátó portán kell elhelyezni. (A tűzriadó terv mellett) A kulcsokat csak tűz esetén lehet felvenni aláírás ellenében, mely tartalmazza az átadástátvételt.

A Piac kulcsait zárt borítékban, mindig az üzemeltetési irodában kell tartani a terv mellett és csak tűz esetén lehet a kulcsokat felvenni aláírás ellenében, mely tartalmazza az átadásátvételt.

• Tűzoltóságot a 112-es telefonszámon kell értesíteni.

• Tűz esetén minden esetben értesíteni kell a piaci felügyelőt és a Piacvezetőt. Biztosítani kell a Tűzoltóság felvonulását. A bejáratnál egy fő várja a kivonuló egységet. A vezető irányításával a dolgozóknak meg kell kezdeniük a kár felszámolását az alábbi sorrendben:

• Bajba jutott személyek mentése,

• Tűz oltása,

• Anyagok, gépek mentése

A munkálatok irányítója

Tűzoltóság parancsnoka. Az egység megérkezésekor tájékoztatják az egység parancsnokát az intézkedésekről és átadják a vezetést. Ezután a tűzoltásban a vezető utasítása szerint kell közreműködni.

Tűz esetén a hatósági vizsgálat befejezéséig a helyszínen rendezkedni, takarítani TILOS!

Köteles a megfelelő számú és karbantartottságú kézi tűzoltó készülékek meglétéről meggyőződni a Nagypiac területén. Gondoskodik megfelelő használhatóságukról, köteles a tűzriadó tervben foglaltakat az érintett személyekkel ismertetni.

Tűz esetén az alábbi csoportok szervezése indokolt

1. Közművek elzárása, áramtalanítása Felelős vezető: diszpécser szolgálat Telefon: ............................

2. Életmentő, elsősegélynyújtó, anyagmentő Felelős vezető: ............................Telefon: ............................

3. Rendfenntartó Felelős vezető: ............................Telefon: ............................

4. Tűzoltó Felelős vezető: ............................Telefon: ............................

5. A tűzoltó egységeket fogadja Mindig a szolgálatban lévő ügyeletes biztonsági őr Rendészeti szolgálatot ellátó személy Telefon: .............................

Jóváhagyta:

TÁJÉKOZTATÁST KAPJÁK, ILLETVE TŰZ ESETÉN ÉRTESÍTENDŐK:

1. Piacvezető Tel.:…………….

2. Piacfelügyelő Tel.:.……………………………….

3. Tűzvédelmi tanácsadó. Tel: ............................

5. Ügyelet – Biztonsági szolgálat Tel: ............................

TŰZVESZÉLYES TEVÉKENYSÉG SZABÁLYOZÁSA

Tűzveszélyes tevékenység

A Dorogi Piac területén tűzveszélyes tevékenység, ív és lánghegesztés és melegítés alkalmával jelentkezik, ezért ezen tevékenységet szigorúan a technológiai utasítások, tűzvédelmi előírások, rendeletek előírásainak szigorú betartásával lehet végezni.

A tűz megelőzése érdekében kiemelten fontos a munkavégzésre vonatkozó szabályok betartása. A hegesztő köteles az általános és a helyi munkavégzésre vonatkozó munkavédelmi követelményeket, valamint a hegesztő-berendezésre vonatkozó gyártói használati utasításban foglaltakat betartani. A munkahely vizsgálata során különös gonddal ellenőrizni kell a hegesztőnek:

1. A munka megkezdése előtt:

• A közlekedési utak szabadon hagyását

• Éghető anyagok jelenlétét a közelben

• Robbanásveszélyes porral szennyezett környezetben a portalanítás elvégzését

• A tűzvédelmi előírásban rögzített tűzoltó készülékek meglétét

• Az elszívó berendezések működését

2. A munkavégzés után:

• A munkahelyet és háromdimenziós környezetét (térbeli) környezetét, gödröket, mélyedéseket, zegzugos helyeket, stb. többször is ellenőrizni kell, hogy nincs e ott izzó anyag, esetleg nem keletkezett e tűz, szükség esetén vízzel le kell permetezni

• A munkatérben maradt gyúlékony anyag állapotát ellenőrizni kell

• Az elmozdított anyagokat a munkahely teljes kihűlése után eredeti helyükre vissza kell állítani Alkalomszerű tűzveszélyes tevékenység (hegesztés, melegítés, stb.) csak írásos engedély alapján végezhető

Dorogi Piac

………………/………………..

ENGEDÉLY Tűzveszéllyel járó munka végzésére

20………….év…………………hó………..napján megtartott helyszíni szemle alapján a 35/1966 (XII.29) BM rendelet (OTSZ) 11.§ (3) bekezdés előírásainak megfelelően engedélyt adok …………………………………………..Dorogi Piac…………………………………………….Nevű dolgozójának, hogy …………………………………..csarnok, raktár, külterület, stb. 20…………………év………………………….hó………………..nap………….órától 20…………………év………………………….hó………………..nap………….óráig …………………………………………………………..munkálatokat végezzen az érvényben lévő tűzvédelmi utasítások betartása mellett.

A dolgozó érvényes tűzvédelmi szakvizsgával rendelkezik. Száma:…………………………… Ideje: ……………..év……………………………….hó……………….nap A munkaterületre és munkavégzésre vonatkozó előírások: ………………………………………………………………………………………………… ………………………………………………………………………………………… 20………….év………………………..hó……………nap ………………………………….. engedélyt kiadó aláírása Az engedélyben felsorolt előírásokat tudomásul veszem, és azok betartását megkövetelem. 20………..év………………………….hó……………nap …………………………………… munkát végeztető aláírása Az engedélyben felsorolt előírásokat tudomásul vettem, azok betartásáért büntetőjogilag felelősséget vállaltok. Az ENGEDÉYT a munkavégzés ideje alatt magamnál tartom a munka befejezése után elrendelő irányító személy részére épségben visszajuttatom. 20………év……………..hó……..nap ………………………………….. Munkát végző aláírása A tűzveszélyes tevékenységet csak a felsorolt tűzvédelmi előírások betartása mellett szabad végezni, ellenőrzés esetén az ENGEDÉLY-t fel kell mutatni. Az engedélyben foglalt előírásokkal a munkahelyi tűzvédelmi megbízott egyetért – kiegészíti: ………………………………………………………………………………………………… …………………………………… Munkahelyi tűzvédelmi megbízott aláírása Az ENGEDÉLYT az engedélyt kiadónak 1 évi meg kell őrizni

3. sz. melléklet

Vásárlói baleseti jegyzőkönyv

1.) A sérült vásárló adatai:

Neve: ……………………………………………………………………..

Személyi adatai (szem. ig. szám, útlevélszám):…………………………………………………………..

Lakcíme: ………………………………………………………………….

Telefonszáma: ……………………………………………………………

2.) A baleset körülményei:

Pontos helyszíne: ………………………………………………………..

A baleset helyszínének állapotáról tett megállapítások:

Helyszín kialakítása: megfelelő/nem megfelelő

Balesetet áru hiba okozta igen/ nem (

(a megállapított körülmény aláhúzandó)

Pontos ideje: …………………………………………………………………………….

A sérülés megnevezése: …………………………………………………………………

Részletes leírása: …………………………………………………………………………….

(Hol és milyen tevékenységet végzett a sérült a baleset idején? Hogyan történt a baleset? Volt e szerepe a balesetben munkaeszköznek, anyagnak, környezeti vagy személyi tényezőnek?)

Dorog, …………………………év…………………..hó……nap ………………………………………. ……… …………………………….

Sérült, vagy hozzátartozójának neve, aláírása

Üzemeltető képviselőjének neve, aláírása

Készült: 3 példányban (1 példányt kap a sérült 1 példányt kap az üzemeltető, 1 példányt a munkavédelmi felelős)

4.sz. melléklet

Dorogi Piac alaprajz